A. D. 1909. Na 


CURRENDA 


R. D. POLEK ANDREAS, 


PAROCHUS DE BOBOWA. 


Praesentibus litteris edictalibus hac unica tantum vice publice ac solemniter 
vocatur et citatur, ut infra spatium quindecim dierum a praesentium dato in locum 
beneficii sui et ad Ecclesiam parochialem de Bobowa, in Hae Nostra Dioecesi, redeat, 
vel authenticam et legitimam beneficii et Ecclesiae renuntiationem seu resignationem 
Nobis exhibeat. 

Termino praedicto fatali inutiliter lapso beneficium et Ecclesia parochialis de 
Bobowa ad juris tramites vaeantia declarabuntur atque canonicus indicetur et denun- 
tiabitur concursus. 

Volumus et mandamus hisce litteris edictalibus citatum R. D. Andream Polek 
ita affici et affectum haberi, ae si ipsi personaliter fuissent intimatae. 


A PRAESIDIO ORDINARIATUS EPISCOPALIS, 


Tarnoviae, die 15 Augusti 1909. 
y Leo, Eppus. 


———— $E 


1E 
DUBIA CIRCA DECRETUM DE SPONSALIBUS ET MATRIMONIO. 
1. S. CONGREGATIO CONCILII. 
Ad S. Congregationem Concilii proposita fuerunt sequentia dubia: 


I. Utrum sub art. IX. $. 2, decreti Ne temere, in exceptione: „nisi pro aliquo 
particulari loco aut regione aliter a S. Sede statutum sit‘, comprehendantur instru- 

etio S. Congregationis pro Negotiis ecclesiasticis extraordinariis anno 1844. pro impe- 
rio Russiaeo et regno Poloniae: ,Respondendum oretenus, matrimonia mixta, quae 
in Russiaco imperio et in regno Poloniae inita sint praeter formam a Tridentino 
Joncilio praescriptam, esse prudenter dissimulanda, et, quamvis illicita, pro validis 
habenda, nisi tamen aliud obstet dirimens canonicum impedimentum", et extensio 
declarationis Benedietinae ad Poloniam in imperio Russiaco, a Pio VI. 2 Martii 
1780 facta. 

II. Utrum, attenta praefata instructione S. Congregationis pro Negotiis ecclesia- 
sticis extraordinariis anni 1844, et extensione declarationis Benedictinae, a Pio VI, 
anno 1780 facta, matrimonia mixta, post decretum We temere, incipiendo a Paschate 
anni 1908, contracta coram ministro acatholico in imperio Russiaco pro validis 
habenda sint. 


Die 18 Iuli? 1908. 


Sacra Congregatio Concilii Tridentini interpres, ad supra relata dubia respon- 
dendum censuit: 

Ad I. Negative. 

Ad II. Provisum in primo. 

Facta postmodum relatione SSmmo D. N. Pio PP. X., Sanctitas Sua resolutio- 
nem Emmorum Patrum approbare dignata est. 


VINCENTIUS Card. Episc. PRAENEST, Praefectus. 
(L. &) B. POMPILI, Secretarius. 


2. S. CONGREGATIO DE SACRAMENTIS. 


ROMANA ET ALIARUM. 


In plenariis comitiis a S. Congregatione de disciplina Sacramentorum habitis, 
die 18 mensis Iunii anno 1909, sequentia proposita fuerunt dirimenda dubia, nimirum: 

I. Num responsum S. Congregationis Concilii diei 28 Martii 1908 ad II.: „Exce- 
ptionem valere tantummodo pro natis in Germania ibique matrimonium contrahen- 
tibus", ita sit intelligendum, ut in quovis easu ambo coniuges debeant esse nati in 
Germania, seu respective in regno Hungariae. 

II. An post extensionem Constitutionis Provida ad regnum Hungariae, Germa- 
niam inter et Hungariam, quoad validitatem elandestinorum mixtorum matrimoniorum 
reciproea relatio habeatur, ita ut duo coniuges nati ambo in Germania matrimonium 
mixtum clandestinum valide ineant etiam in regno Hungariae, et viceversa, nati 
ambo in regno Hungariae valide cantrahant clandestino quoque modo in Germania. 

III. Num saltem natus in Germania cum nato in regno Hungariae mixtum 
matrimonium valide ineat sine in Germania sine in regno Hungariae. 
Et Emmi Patres ad huiusmodi dubia ita respondendum censuerunt : 
Ad I. Affirmative. 
Ad II. Negative. 
Ad III. Negative. 
D. Card. FERRATA, Praefectus. 


(L. S) PH. GIUSTINI, Secretarius. 


II 


S. CONGREGATIO S. OFFICII 


1. DECRETUM 


QUO CUILIBET SACERDOTI CONCEDITUR FACULTAS IMPERTIENDI APOSTOLICAM 
BENEDICTIONEM RELIGIOSIS MULIERIBUS IN ARTICULO MORTIS. 


Die 1 Aprilis 1909. 


Quum religiosis mulieribus ad instituta votorum tum solemnium tum simpli- 
cium pertinentibus benedictionem apostolicam in articulo mortis impertiri nonnisi 
ordinarius earum confessarius, iuxta vigentem in praesens disciplinam, regulariter 
permittatur; ne forte, hoc quavis ex causa impedito, supremo huiusmodi spirituali 
solatio illae destituantur, sanetissimus D. N. D. Pius PP. X, oblatis sibi ad rem 
precibus ex animo annuens, in solita audientia R. P. D. Adsessori S. Officii con- 
cessa, benigne indulgere dignatus est, ut, quandocumque alius quilibet sacerdos ad 
exterma sacramenta religiosis mulieribus votorum tum solemnium tum simplicium 
ministranda rite vocetur, eisdem animam agentibus apostolicam etiam benedictio- 
nem, etsi aliunde hae facultate non polleat, impertiri valeat, ad normam, ceteroquin, 
apostolicae Constitutionis s. m. Benedicti XIV, quae incipit Pia mater, et servata 
forma in Rituali romano praescripta. Contrariis quibuscumque, etiam speciali men- 
tione dignis, non obstantibus. 


(L. S.) A. Can. GIAMBENE, Substitutus pro Indwulgentiis. 


2. INDULGENTIA ADNECTITUR CUIDAM INVOCATIONI IN DEFUNCTORUM LEVAMEN. 


Die 18 Martii 1909. 


SSmus Dominus noster D. Pius divina providentia PP. X, in audientia R. P. D. 
Adsessori S. Officii impertita, indulgentiam trecentorum dierum, animabus igne 


Purgatorii detentis tantummodo adplicabilem, benigne concessit, toties ab universis 
ehristifidelibus aequirendam, quoties ipsi, corde saltem contrito ae devote, sequen- 
tem invocationem recitaverint: Pie Iesu Domine, dona eis (vel ei) requiem sempi- 
ternam. Praesenti in perpetuum valituro, absque ulla Brevis expeditione. Contrariis 
quibuseumque non obstantibus. 


(LS) A. Can. GIAMBENE, Substitutus pro Indulgentiis. 


3. CONCEDUNTUR INDULGENTIAE RECITANTIBUS ORATIONEM PRO CONVERSIONE 
IMPERII SINENSIS ET MONGOLIAE. 


Die 27 Maii 1909. 


SSmus Dominus noster D. Pius divina providentia PP. X, in audientia R. P- 
D. Adsessori S. Officii impertita, universis christifidelibus, corde saltem contrito ac 
devote infrarelatam precem pro conversione imperii Sinensis ac Mongoliae recitan- 
tibus, indulgentiam trecentorum dierum, defunctis quoque adplicabilem, pro quali- 
bet vico, benigne concessit; iis vero, qui eandem orationem quotidie per integrum 
mensem recitaverint, atque una eiusdem mensis die, cuiusque arbitrio eligenda, con- 
fessi ac sacra synaxi refecti, aliquam ecclesiam vel publicum oratorium devote visi- 
taverint, ibique ad mentem Summi Pontificis oraverint, plenariam indulgentiam, 
adplieabilem ut supra, clementer elargitus est; tandem indulsit, ut praefatae indul- 
gentiae acquiri etiam valeant a christifidelibus illiteratis, vel ab iis, qui prae mani- 
bus dictam orationem non habent, dummodo eius loco ad intentionem conversionis 
memoratarum gentium orationem dominicam cum angelica salutatione et Gloria 
Patri etc. bis recitent, ceteris adimpletis conditionibus. 


ORATIO. 


Domine Iesu Christe, unice Salvator universi generis humani, qui »iam domi- 
naris a mari usque ad mare, et a flumine usque ad terminos orbis terrarum«, aperi 
propitius sacratissimum Cor tuum etiam miserrimis imperii Sinensis nec non Mon- 
goliae incolis, qui adhuc in tenebris et in umbra mortis sedent, ut, intercedente 
piisima Virgine Maria, Matre Tua Immaculata, et sancto Francisco Xaverio, relictis 
idolis, coram te procidant, et Ecclesiae tuae sanctae aggregentur. Qui vivis et regnas 
in saecula saeculorum. Amen. — Pater, Ave et Gloria. 

Praesenti in perpetuum valituro, absque ulla Brevis expeditione. Contrariis 
quibuseumque non obstantibus. 


(L. S) A. Can, GIAMBENE, Substitutus pro Indulgentiüis, 


II 


S. CONGREGATIO DE SACRAMENTIS. 


VENETIARUM ET ALIARUM. 


Sacrae Congregationi de disciplina Sacramentorum sequens dubium propositum 
fuit: an, iuxta tenorem formularum sacrae Congregationis de disciplina Sacramen- 
torum, in concessione dispensationum ab impedimentis matrimonialibus ex causis 
inhonestis intelligi debeat tacite concessa Ordinario etiam facultas declarandi legi- 
timam prolem susceptam ante executionem dispensationis et celebrationem matrimonii. 

Eadem S. Congregatio, re mature perpensa, respondere censuit: Negative, sed 
requiri, ut prolis legitimatio ab oratoribus petatur eaque in rescripto concedatur. 

Datum Romae ex aedibus eiusdem S. Congr, die 29 Ianuarii 1909. 


D. Card. FERRATA, Praefectus 
(L. S) PH. GIUSTINI, Secretarius. 


IV 


S. CONGREGATIO DE RELIGIOSIS. 


1. ORDINIS FRATRUM MINORUM 


DE ITERANDA EXPLORATIONE VOLUNTATIS SINGULARUM MONIALIUM ANTE VOTORUM 
SOLEMNIUM NUNCUPATIONEM. 


Beatissime Pater. 


Fr. Bonaventura Marrani, Procurator generalis Ordinis Fratrum Minorum, se 
ad Sanctitatis Tuae pedes provolvit et, ut plurium tum ministrorum provincialum 
quum monialium sui Ordinis dubiis occurrat, sequentia exponit: 

Sacra Tridentina synodus, sess. XXV., eap. 17 de Regul. haec quoad vestitio- 
nem monialium earumque professionem constituit: ,Libertati professionis virginum 
Deo dieandarum prospiciens, saneta synodus statuit atque decernit, ut puella, quae 
habitum regularem suscipere voluerit.... non ante eum suscipiat, nee postea ipsa vel 
alia professionem emittat, quam exploraverit Episcopus, vel, eo absente vel impedito, 
eius Viearius, aut aliquis... ab eis deputatus, virginis voluntatem diligenter, an 
coacta, an seducta sit, an sciat, quid agat". "Quum vero Summus Pontifex Leo fel. 
rec, XIIL, per decretum S. Congregationis Episcoporum et Regularium die 3 Maii 
1902 latum, edixerit uf, non secus quam in religionibus virorum etiam in sanctimo- 

nialium monasteriis, in quibus solemnia nuncupantur vota, praemittantur solemnibus 
votis simplicia triennium saltem duratura; hine sequens dubium exortum est, cuius 
congruam in editis iam ipsius decreti solutionem minime reperit: Num ante profes- 
sionem, votorum solemnium sanctimonialis votuntas, quae ante vestitionem profes- 
sionemqwue volorum simplicium, iuxta, S. Concilii Tridentini praescripta, fuerit legi- 
time explorata, denuo sit exploranda ? 

Super quibus humillimus orator opportunam declarationem reverentur postulat. 

Et Deus, etc. 

Ex audientia SS8mmi habita ad infrascripto Cardinali S. Congregationi de Re- 
ligiosis Praefecto, die 19 Ianuarii 1909: Sanctitas Sua, re mature perpensa, supra 
relato dubio responderi mandavit, prout sequitur: Attenta ratione solemnitatis voto- 
rum, iteranda est exploratio voluntatis singularum monialium ante votorum. solem- 
nium nuncupationem. 

Datum Romae ex Secretaria eiusdem S. Congregationis negotiis Religiosorum 
sodalium praepositae, die, mense et anno ut supra. 


FR. I. ©. Card. VIVES, Praefectus, 
(L. &) D. LAURENTIUS JANSSENS, O. S. B., Secretarius. 


2. DECRETUM 


QUO SPECIALES CLAUSULAE APPONUNTUR INDULTO SAECULARIZATIONIS, VIRIS 
RELIGIOSIS DEINCEPS CONCEDENDO. 


Ex audientia SSmmi, die 15 Iunii 1909. 


Quum minoris esse soleat aedificationis, salvis extraordinariis nonnullis casibus, 
quod in officiis dioecesanis eminere conspiciantur, qui, vel in aliquo Ordine regulari 
vota solemnia professi, indultum saecularizationis sive perpetuae sive ad tempus 
obtinuerint, vel in Instituto aliquo religioso, emissis votis perpetuis, ab istis dispen- 
sati fuerint; ne alii inde Religiosi induci possint, ut varios egrediendi claustra prae- 
textus exquirant, quod nimis frequens accidere experientia docet, sanctissimus Do- 
minus noster Pius Papa decimus decernere dignatus est, ut omnibus deinceps rescri- 
ptis, quibus saecularizatio perpetua vel ad tempus, aut votorum perpetuorum rela- 
xatio, prout supra, sacerdotibus et clericis in sacris ordinibus constitutis conceditur, 
adnexae intendantur, licet non expressae, sequentes clausulae, quarum dispensatio 
Sanctae Sedi reservatur: 

Vetitis, absque novo et speciali Sanctae Sedis indulto: 

1. quolibet officio, et, quad eos, qui ad beneficia habilitati sunt, quolibet bene- 
ficio in basilieis maioribus vel minoribus, et in ecclesiis cathedralibus ; 

2. quolibet magisterio et officio in seminariis clericalibus maioribus et minori- 
bus aliisque Institutis, in quibus clerici educantur, nee non in Universitatibus et 


Institutis, quae privilegio apostolico gaudent, conferendi gradus academicos in re 
philosophica, theologica et canonica ; - 

3. quocumque officio vel munere in Curiis episcopalibus ; 

4. officio Visitatoris et Moderatoris domorum Religiosorum utriusque sexus, 
etiamsi agatur de congregationibus mere dioecesanis ; 

5. habituali domicilio in locis, ubi exstat conventus, vel domus religiosa Pro- 
vinciae, vel Missionis, cui sacerdos vel clericus saecularizatus, vel a votis perpetuis 
solutus, ut supra, adscriptus erat. 

Contrariis quibuseumque non obstantibus. 

Datum Romae, eodem die 15 Iunii 1909. 


FR. I. C. Card. VIVES, Praefectus. 
D. LAURENTIUS JANSSENS, O. S. B, Secretarius. 


V 


S. CONGREGATIO RITUUM. 


1. ANDRIEN. 


R. D. Sebastianus Giorgio, eaeremoniarius Rmi Dni Episcopi dioeceseos 
Andriensis, de eiusdem consensu, sacrorum Rituum Congregationi sequentia dubia, 
pro opportuna solutione, humiliter exposuit, nimirum: in ecclesia matriee S. Sabini, 
civitatis Canosae, dioeceseos Andrien, nuper erectum est altare, quod undequaque 
per se stat, ad formam altaris papalis, et cuius mensa marmorea sustentatur a qua- 
tuor eolumellis item marmoreis; subtus vero est omnino vacuum, nee destinatur, 
prout in casu decreti n. 3741 Tridentina 90 Decembris 1890, ad recipiendam arcam 
ligneam paramentis asservandis. Hine quaeritur: 

I. An supradeseriptum altare consecrari possit. 

II. Et, quatenus affirmative ad I, ubi facienda sit unctio chrismatis praescripta 
in fronte altaris. 

Et sacra Rituum Congregatio, ad relationem subscripti Secretarii, audito Com- 
missionis liturgicae suffragio omnibusque sedulo perpensis, ita respondendum 
censuit: 

Ad I. Affirmative iuxta plura decreta. 

Ad II. Unetio chrismatis, in modum crucis, fiat in fronte, seu in medio spissi- 
tudinis anterioris mensae. 

Atque ita rescripsit, die 6 Novembris 1908. 


S. Card. CRETONI, Praefectus. 
CES t D. PANICI, Archiep. Laodicen, Secretarius. 

2. PAMPILONEN. 


DE CONSECRATIONE CUIUSDAM ALTARIS, DEQUE CONSECRATIONE ECCLESIAE CUM 
CONSECRATIONE ALTARIS MINORIS. 


Hodiernus magister eaeremoniarum cathedralis ecclesiae Pampilonensis, de sui 
Rmi Domini Episcopi mandato, sacrorum Rituum Congregationi sequentia dubia 
pro opportuna solutione humiliter subiecit, nimirum: 

In oppido vulgo Pavier, dioecesis Pampilonensis in Hispania, constructa est 
ecclesia in honorem S. Francisci Xaverii, cuius altare principale, minus quam ad 
medietatem, plenum est, et reliqua pars tabulae columnellis marmoreis nititur, qua- 
rum bases et partes superiores, seu capitella, sunt aeneae, licet aes non tangat 
immediate mensam altaris, prouti videtur in schemate eiusdem altaris, quod exhibi- 
tur. Quum vero ecclesia praedicta propediem consecranda sit, quaeritur: 

I. An praedictum altare consecrari possit? Et quatenus negative ad I: 

II. An sufficiat ad consecrationem eeclesiae peragendam aliud altare minus in 
quadam cappella eiusdem eeclesiae erectum consecrare, omissa consecratione altaris 
principalis? 

Et sacra eadem Congregatio, ad relationem subscripti Secretarii, exquisito voto 
Commissionis liturgicae, atque attentis expositis ac praesertim schemate altaris 
maioris exhibito, ex quo apparet, mensam stipiti lapideo immediate adhaerere, respon- 
dendum censuit: 

Ad I. Affirmative, si partes superiores aeneae columnellarum immediate mensam 
non tangant, et ad ornatum dumtaxat altaris exstent, ita ut unetiones a Pontificali 
Romano praescriptae fiant immediate super mensa et stipite lapideo eam susten- 
tante, tune enim consecratio valida erit, iuxta decretum n. 3364 Cuneen., 7 Augusti 
1875, ad II; Negative, si mensa non sit immediate coniuncta cum stipite lapideo, ad 
normam Pontifiealis Romani et decreti suprarelati. 

Ad IL Provisum in primo, quatenus altare maius consecrari possil; secus 
affirmative. 

Atque ita rescripsit, die 24 Maii 1901. 


D. Card. FERRATA, Praefectus. 
(LSU 1 D. PANICI, Archied. Laodicen,, Secretarius. 


3. LINCIEN. 


INDULGETUR UT QUIBUSDAM ALTARIBUS ABSQUE STIPITIBUS MARMOREIS CONSE- 
CRATIS ADDANTUR STIPITES, SUPER QUIBUS PRIVATIM UNCTIONES ITERENTUR. 


Rmus Dominus Franiseus Maria Doppelbauer, Episcopus Linceiensis, sacrorum 
Rituum Congregationi ea quae sequuntur humiliter exposuit, nimirum: 


Parochus quidam regularis, Lineiensis dioecesis, nuper declaravit, se in duabus 
ecclesiis, quarum rector ipse antea fuerat, nova altaria fixa erexisse, ita tamen ut 
tabula lapidea stipiti solummodo ex lateribus coctilibus erecto imponeretur, non 
suppositis, uti praescriptum est, columnis lapideis. Abbas monasterii, cui dictae 
ecclesiae ineorporatae sunt, facultate consecrandi altaria instructus, eadem ritu 
solemni consecravit. Quaeritur: an huiusmodi consecratio fuerit valida? Et quatenus 
negative, quid in casu agendum? 

Et sacra eadem Congregatio, ad relationem subscripti Secretarii, exquisito 
voto Commissionis liturgicae, reque accurate perpensa, respondendum censuit: Ser- 
ventur decreta n. 38364 Cuneen., 7 Augusti 1875, ad II, et n. 3829 Gmnesnen., 8 Iunii 
1894, ad I; et sacra Congregatio indulget Rmo Domino Episcopo Linciensi, de spe- 
eiali gratia, ut altaribus suprascriptis iam consecratis addantur stipides lapidei, 
atque unetiones praescriptae in angulis privatim iterentur, ut mensae cum iisdem 
stipitibus eoniungantur; facta etiam potestate eidem Episcopo delegandi ad hoc 
aliquem sacerdotem, si fieri potest, in aliqua dignitate constitutum. 

Atque ita rescripsit, die 5 Iulii 1901. 


D. Card. FERRATA, Praefectus. 
(L. S) + D. PANICI, Archiep. Laodicen., Secretarius. 


4. ATREBATEN. 


INDULGETUR BREVIS QUORUNDAM ALTARIUM FIXORUM RECONCILIATIO, QUORUM 
MENSA CUM SEPULCRO RELIQUIARUM PERMANSIT. 


Rmus Dnus Alfridus Williez, Episcopus Atrebaten, sacrorum Rituum Congre- 
gationi reverenter exposuit, in sua dioecesi nonnulla haberi altaria fixa, quae pri- 
Stinam consecrationem amiserunt, quia tabula separata fuit a basi. Sed quum in casu 
non fuerit" apertum sepulcrum reliquiarum, idcirco idem Rmus Episcopus orator 
postulavit, utrum sufficiat sancto chrismate inungere coniunctiones mensae cum basi 
in quatuor angulis, recitatis duabus orationis Maiestatem tuam et Supplices te depre- 
camur, iuxta Pontificale Romanum ? 

Et sacra Rituum Congregatio, ad relationem subscripti Secretarii, exquisita 
Commissionis liturgicae sententia, reque sedulo expensa, rescribendum censuit: 
Affirmative, de speciali gratia, ad mentem decreti n. 3829 Gnesnen., 8 Iunii 1894, ad I. 

Atque ita rescripsit et indulsit, die 12 Martii 1909. 


FR. S. Card. MARTINELLI, Praefectus. 
(L. S * D. PANICI, Archiep. Laodicen., Secretarius. 

5. AESINA. 


CIRCA ALTARIA CUM CORONA MARMOREA, VEL STIPITIBUS LAPIDEIS 
NON INHAERENTIA. 


Rmus. Dnus Ioannes Baptista Ricci, Episcopus Aesinus, pastorali totius dioece- 
seos visitatione completa, haee, pro opportuna solutione, dubia sacrorum Rituum 
Congregationi humillime subiecit, nimirum: 

Omnes dioecesis parochiales ecclesiae sunt consecratae. In iis inveniuntur non- 
nulla altaria fixa, in quibus, quamvis mensa constet ex lapide, huie tamen in extre- 
mitatibus adnexa quaquaversus et coniuncta fuit, ante vel post consecrationem igno- 
ratur, corona ex marmore. Quare fit ut mensa non sif reapse ex uno lapide. Alia 
vero altaria sunt quidem ex uno lapide confecta, sed minine innituntur, neque super 
basim lapideam, neque super quatuor saltem columnas lapideas, cum quibus mensa 
connecti possit per unctionem. Hine quaeritur: 

I. An dicta altaria haberi possint tamquam fixa et consecrata ? 

II. Quatenus negative, an possint haberi tamquam altaria portatilia ? 

III. Quatenus adhue negative, quid agendum tam in primo quam in seeundo casu? 

Sacra porro Rituum Congregatio, ad relationem subscripti Secretarii, exquisito 
voto Commissionis liturgicae, reque mature perpensa, ita respondendum censuit: 

Ad I. Affirmative, iuxta decreta n. 3640 Zugubina 99 Augusti 1885, n. 3797 
Imolen. 93 Aprilis 1893, et n. 3829 Gnesnen. 8 Iunii 1894, ad I. 

Ad II. Provisum in antecedenti. 

Ad II. Quad altaria in primo casu, sanatur defectus, quatenus opus sit. Quoad 
alia, sacra Rituum Congregatio indulget, ut praefatis altaribus addantur stipites 
lapidei, atque unetiones praescriptae, cum prolatione verborum formae, in singulis 
private ab Episcopo fiant, ut mensa tempore opportuno et cuiusque altaris cum 
iisdem stipitibus coniungatur. 

Atque ita rescripsit et indulsit, die 25 Novembris 1904. 


A. Card. TRIPEPI, Pro-Praefectus. 
(L. 8.) * D. PANICI, Archiep. Laodicen., Secretarius. 


VI 


COMMISSIO DE RE BIBLICA. 


DE CHARACTERE HISTORICO TRIUM PRIORUM CAPITUM GENESEOS. 


I Utrum varia systemata exegetica, quae ad excludendum sensum litteralem 
historieum trium priorum capitum libri Geneseos excogitata et scientiae fuco propu- 
gnata sunt, solido fundamento fulciantur ? 

Resp. Negative. 

II. Utrum non obstantibus indole et forma historica libri Geneseos, peculiari 
trium priorum capitum inter se et cum sequentibus capitibus nexu, multipliei testi- 
monio Seripturarum tum veteris tum novi Testamenti, unanimi fere sanctorum Pa- 
trum sententia ac tradicionali sensu, quem, ab israélitico etiam populo transmissum, 
semper tenuit Ecclesia, doceri possit, praedicta tria capita Geneseos continere non 
rerum vere gestarum narrationes, quae scilieet obiectivae realitati et historicae 
veritati respondeant; sed vel fabulosa ex veterum populorum mythologiis et cosmo- 
goniis deprompta et ab auctore sacro, expurgato quovis polytheismi errore, doctrinae 
monotheisticae accommodata ; vel allegorias et symbola, fundamento obiectivae reali- 
tatis destituta, sub historiae specie ad religiosas et philosophicas veritates inculcandas 
proposita; vel tandem legendas ex parte historicas et ex parte fictitias ad animo- 
rum instructionem ef aedificationem libere compositas ? 

Resp. Negative ad utramque partem. 


III Utrum speciatim sensus litteralis historicus vocari in dubium possit, ubi 
agitur de factis in eisdem capitibus enarratis, quae christianae religionis fundamenta 
attingunt: uti sunt, inter caetera, rerum universarum creatio a Deo facta in initio 
temporis; peculiaris creatio hominis; formatio primae mulieris ex primo homine; 
generis humani unitas; originalis protoparentum felicitas in statu iustitiae, integri- 
tatis et immortalitatis; praeceptum a Deo homini datum ad eius obedientiam pro- 
bandam; divini praecepti, diabolo sub serpentis specie suasore, transgressio; proto- 
parentum deiectio ab illo primaevo innocentiae statu; nec non Reparatoris futuri 
promissio ? 

Resp. Negative. 


IV. Utrum in interpretandis ilis horum capitum locis, quos Patres et Doctores 
diverso modo intellexerunt, quin certi quippiam definitique tradiderint, liceat, salvo 
Ecclesiae iudicio servataque fidei analogia, eam quam quisque prudenter probaverit, 
sequi tuerique sententiam ? 

Resp. Affirmative. 


V. Utrum omnia et singula, verba videlicet et phrases, quae jn praedictis 
capitibus occurrunt, semper et necessario accipienda sint sensu proprio, ita ut ab 
eo discedere numquam liceat, etiam cum locutiones ipsae manifesto appareant impro- 
prie, seu metaphorice vel anthropomorphice usurpatae, et sensum proprium vel ratio 
tenere prohibeat vel necessitas cogat dimittere? 

Resp. Negative. 


VI. Utrum, praesupposito litterali et historico sensu, nonnullorum locorum 
eorundem capitum interpretatio allegorica et prophetica, praefulgente sanctorum 
Patrum et Ecclesiae ipsius exemplo, adhiberi sapienter et utiliter possit? 

Resp. Affirmative. 


VII. Utrum, eum in eonseribendo primo Geneseos capite non fuerit sacri auctoris 
mens intimam adspectabilium rerum constitutionem ordinemque creationis completum 
scientifico more docere; sed potius suae genti tradere notitiam popularem, prout 


communis sermo per ea ferebat tempora, sensibus et captui hominum aecommoda- 
tam, sit in horum interpretatione adamussim semperque investiganda scientifici 
sermonis proprietas ? 

Resp. Negative. 


VIII. Utrum in illa sex dierum denominatione atque distinctione, de quibus in 
Geneseos capite primo, summi possit vox Yôm (dies), sive sensu proprio pro die 
naturali, sive sensu improprio pro quodam temporis spatio, deque huiusmodi quae- 
stione libere inter exegetas disceptare liceat? 

Resp. Affirmative. 


Die autem 30 Iunii anni 1909, in audientia ambobus Rmis Consultoribus ab 
actis benigne concessa, Sanctissimus praedicta responsa rata habuit ac publici iuris 
fieri mandavit. 

Romae, die 30 Iunii 1909. 

FULCRANUS VIGOUROUX, P. S. S. 


LAURENTIUS JANSSENS, O. 8S. B. 


MUTATIONES INTER VENERABILEM CLERUM. 


Nominati: lllmus ac Revmus Stanislaus Walezyfiski, Praepositus Infulatus — 
Commiss. Eppalis in e. r. gymn. I. Tarnoviae; Rvmus et Clarmus Dr. Joannes Ber- 
nacki — Commiss. Eppalis in c. r. semin. paedag. Tarnoviae; Rvmus Ladislaus 
Chendyfski — Commiss. Eppalis in c. r. gymn. II. Tarnoviae; Rvmus Adalbertus 
Dutkowski, decanus et parochus in Bruánik — Canonicus honor. Capituli Cathedr.; 
A. R. Dr. Ladislaus Mysor, Registrator et Protocollisía Consistorii — Cancellarius 
Curiae Eppalis; R. Dr. loannes Wiślicki, Capellanus Ilmi ac Rvmi Ordinarii — 
catech. suppl. c. r. gymn. II. et Director Bursae s. Casimiri; R. Antonius Odziomek, 
Cooperator in Szezucin — Capellanus Illmi ad Rvmi Ordinarii et Registrator ac Pro- 
tocollista Consistorii; R. Michaël Skura, Coop. in Pilzno, catech. schol. popul. in Baranów. 

Translati: R. Ladislaus Mrozowski e Nowy Wiśnicz, ad Stary Wiśnicz; R. Ca- 
rolus Szumowski e Stary Wiśnicz ad Nowy Wiśnicz. 


Z KONSYSTORZA BISKUPIEGO. 


W Tarnowie, dnia 15 sierpnia 1909. 


T LEON 


BISKUP. 


Nakładem Kleru Dyecezalnego. Drukiem Zygmunta Jelenia w Tarnowie. 


